# data[].attributes.body
Els artròpodes són animals invertebrats amb potes articulades. Això vol dir que les potes tenen diferents parts que es mouen per unes juntes o articulacions. Els artròpodes no tenen esquelet d’ossos però la majoria tenen exoesquelet o esquelet extern. L’exoesquelet és una closca més o menys dura.

# data[].attributes.body
Els miriàpodes tenen el cos dividit en 2 parts: cap i tronc. El tronc està format per molts segments o petites parts. De cada segment surten 1 o 2 parells de potes. Els miriàpodes tenen moltes potes i 2 antenes al cap. Es reprodueixen per ous. Són ovípars.

# data[].attributes.body
Els aràcnids tenen el cos dividit en 2 parts: cefalotòrax i abdomen. El cefalotòrax inclou el cap i el tòrax en una sola part. Tenen 8 potes i unes pinces a la boca. No tenen ales ni antenes. Es reprodueixen per ous.

# data[].attributes.body
Els insectes són els animals més nombrosos. Tenen el cos dividit en 3 parts: cap, tòrax i abdomen. Tots tenen 6 potes i 2 antenes. Alguns tenen ales. Són ovípars. Això vol dir que neixen d’ous. Quan es fan adults, el seu cos canvia. Aquest canvi en el cos es diu metamorfosi.

# data[].attributes.body
Els crustacis tenen el cos dividit en 2 parts: Cefalotòrax i abdomen. Poden tenir formes molt diferents. La majoria tenen 10 potes i 2 parells d’antenes. Alguns tenen pinces a les potes davanteres i mandíbules al cap. Es reprodueixen per ous. Són ovípars.

# data[].attributes.body
Els equinoderms tenen un cos amb simetria radial. Això vol dir que tots els costats són iguals perquè surten amb la mateixa forma des del centre del cos. Tenen un esquelet calcari, que és una espècie de closca. La majoria són ovípars (neixen d’ous). Alguns són hermafrodites. Són animals marins i viuen al mar.

# data[].attributes.body
Els anèl·lids tenen un cos tou i allargat, format per anells. Són animals ovípars i hermafrodites. Alguns viuen a terra i altres a l’aigua. Els que viuen a l'aigua respiren per brànquies. Tenen respiació branquial. Els que viuen a terra tenen respiració cutània Això vol dir que respiren per la pell.

# data[].attributes.body
Són els animals amb l’estructura més simple. Tenen un esquelet intern molt fi i poden ser més o menys flexibles. El seu cos té forma de sac amb molts porus. Els porus són petits forats. Es reprodueixen per ous i són hermafrodites. Els porífers no tenen aparell respiratori. S’alimenten absorbint l’aigua i filtrant els nutrients i l’oxigen amb els porus.

# data[].attributes.body
Els mol·luscos tenen el cos tou. Gairebé tots tenen closca o conquilla. La closca pot ser simple com la del cargol, o doble com la de l’ostra. Si la closca és doble, les dues parts es diuen valves. La closca també pot ser interna com la del calamar. Els mol·luscos es reprodueixen per ous (són ovípars).

# data[].attributes.body
Els celenterats són animals aquàtics que tenen una obertura envoltada de tentacles. Poden tenir forma de sac (pòlips) o d’ombrel·la (meduses).

Els pòlips estan fixats al sòl, i les meduses són nedadores amb  tentacles a la vora de l’ombrel·la. A més de les meduses els celenterats mes comuns són l’hidra d’aigua dolça, les anemones de mar i els coralls.